CELEX: E2015P0023
Language: da
Date: 2015-08-17 00:00:00
Title: Sag anlagt den 17. august 2015 af EFTA-Tilsynsmyndigheden mod Fyrstendømmet Liechtenstein (Sag E-23/15)

10.12.2015   
            
            
               DA
            
            
               Den Europæiske Unions Tidende
            
            
               C 410/8
            
         Sag anlagt den 17. august 2015 af EFTA-Tilsynsmyndigheden mod Fyrstendømmet Liechtenstein
   (Sag E-23/15)
   (2015/C 410/07)
   EFTA- Tilsynsmyndigheden, rue Belliard 35, 1040 Bruxelles, Belgien, har ved Markus Schneider, Clémence Perrin og Marlene Lie Hakkebo, som befuldmægtigede, den 17. august 2015 anlagt sag mod Fyrstendømmet Liechtenstein ved EFTA-domstolen.
   EFTA-Tilsynsmyndigheden har nedlagt følgende påstande:
   
               1.
            
            
               Det fastslås, at Liechtenstein ved ikke inden den fastsatte frist at have truffet de foranstaltninger, der er nødvendige for at gennemføre artikel 15 og 16 i den retsakt, der er omhandlet i punkt 15zn i kapitel XIII i bilag II til aftalen om Det Europæiske Økonomiske Samarbejdsområde (Europa-Parlamentets og Rådets direktiv 2010/53/EU af 7. juli 2010 om kvalitets- og sikkerhedsstandarder for menneskelige organer til transplantation, som ændret), som tilpasset til aftalen ved protokol 1 hertil, har tilsidesat sine forpligtelser i henhold til artikel 31 i nævnte retsakt og artikel 7 i EØS-aftalen.
            
         
               2.
            
            
               Liechtenstein tilpligtes at betale sagens omkostninger.
            
         
      Retlige og faktiske omstændigheder samt søgsmålsgrunde:
   
   
               —
            
            
               Søgsmålet vedrører den omstændighed, at Hertugdømmet Liechtenstein ikke inden den 11. april 2015 har efterkommet den begrundede udtalelse, som EFTA-Tilsynsmyndigheden afgav den 11. februar 2015 om denne stats manglende gennemførelse i den nationale retsorden af Europa-Parlamentets og Rådets direktiv 2010/53/EU af 7. juli 2010 om kvalitets- og sikkerhedsstandarder for menneskelige organer til transplantation, som ændret), som omhandlet i punkt 15zn i kapitel XIII i bilag II til aftalen om Det Europæiske Økonomiske Samarbejdsområde, som tilpasset til aftalen ved protokol 1 hertil (herefter »retsakten«).
            
         
               —
            
            
               EFTA-Tilsynsmyndigheden har gjort gældende, at Liechtenstein har tilsidesat sine forpligtelser i henhold til retsaktens artikel 31 og i henhold til EØS-aftalens artikel 7, idet Liechtenstein ikke inden for den fastsatte frist har truffet de foranstaltninger, der er nødvendige for at gennemføre retsaktens artikel 15 og 16.